Skønne stuer med personlig stil | ISABELLAS
Skønne stuer med personlig stil
Lad din stue afspejle din personlige stil. Her får du tips og gode idéer til indretning af din stue.
Tirsdag d. 12. januar 2016 - af Redaktionen
Vi elsker en skøn stue. En stue, der udstråler personlig stil, interesser, gode minder, rejseoplevelser, spændende kunst blandt mange andre ting. Din stue er det rum, du opholder dig en stor del af din fritid i hjemmet. Det er i din stue, at du slapper af, læser dine yndlingsbøger og samles med dine gæster, og derfor må din stue gerne udstråle din personlighed og interesser.
Tips til den personlige stue
Læs også: Design dit eget mønster
Heldigvis er det forholdsvis nemt at skabe store forandringer i din stue med ganske små greb, hvis din stue ikke sidder lige i skabet. Det er simple ting, du kan overveje som farver og lysindfald i din stue. Ville det klæde din stue med bløde tekstiler som tæpper og puder? Eller skriger din stue på noget farve? Så mal en enkelt væg eller giv en enkelt væg lidt tapet?
Læs også: Romantisk behomestil på landet
5 hurtige tips til forandring af din stue:
Overvej, om tapet kunne være noget for dig! Du kan få lige de farver og mønstre, der passer til din stil.
Mal en enkelt væg for en farverig effekt i din stue.
Træt af den gamle sofa men ikke råd til ny? Det er slet ikke så svært at ombetrække, som du måske tror.
Gå på loppemarked og find sjov nips til hylder, vindueskarm og reoler.
Er du inkarneret læsehest? Så frem med bøgerne, de er en del af dig. Lad din stue afspejle dine interesser.
Læs også: 9 smukke kommoder og skabe
Bløde arvestykker
Muremesterhusets stringente 30'er-stil bliver blødt op i stuen, der er fyldt med arvede møbler, bløde, feminine vattæpper, herligt nips og smukke blomster.
Den gamle lænestol
Selvom huset ellers er indrettet med nye og moderne møbler, er der blevet plads til den gamle lænestol i stuen. Lænestolen er et genbrugsfund, som har fulgt ejeren siden studentertiden.
Nordisk boheme møder New England
Stuen er indrettet i en skøn forening af New England og moderne nordisk boheme med bløde tæpper, flotte billeder og sjove loppefund. Stuen er præget af møbler i god kvalitet, som holder i mange år.
De gamle bløde møbler
Man sidder nu bedst i den gamle bløde yndlingslænestol med et par puder i ryggen og en god kop te ved hånden.
Nyt betræk på sofaen
Sofaerne i stuen var gamle og slidte, da familien flyttede ind i huset, så de fik nyt betræk i hvidt bomuldslærred og kom på den måde til at passe perfekt til den nye stue, og ejerne fik mulighed for at gøre deres sofaer personlige.
Den varme stue
Ilden knitrer i pejsen i stuen i bjælkehuset i traditionel norsk stil. Stuen er centreret om de to store, bløde sofaer og det rustikke sofabord foran pejsen. Stuen emmer af hygge og varme.